
DR.30.9.2003 25 
 

Drs. Haji Abu Bakar bin Othman:  Terima kasih Tuan Yang di-Pertua.  Produk-
produk luar bandar, Satu Kampung Satu Industri yang telah berjaya.  Saya ingin tahu, 
sampai di manakah kerjasama yang wujud di antara Kementerian Pembangunan Luar 
Bandar dengan Kementerian Perdagangan Antarabangsa dan Industri bagi mempamerkan 
hasil-hasil yang dihasilkan dari satu kampung satu industri itu dan berjaya dipamerkan di 
mana-mana kota raya di dunia ini. 

Yang kedua, jalan-jalan kampung ataupun Felda Jerlun, yang bersempadan 
dengan Arau dengan Perlis, jalan-jalan kampung, jalan-jalan Felda yang di tar sekerat-
sekerat ini memang banyak, Felda 4, Felda 5, Felda 3.  Sebagaimana diselidiki memang 
yang di tar itu jalan penyokong-penyokong UMNO, Barisan Nasional dan yang sekerat lagi 
itu PAS.  Satu lagi Yang Berhormat, RM 36 juta wang PPRT, Yang Berhormat pernah 
timbulkan dulu oleh mantan yang digelapkan oleh mantan, Menteri Pembangunan Luar 
Bandar, sampai di mana kemajuannya sekarang?  Terima kasih. 

Dato’ Haji Azmi bin Khalid:  Ok, jalan kampung ini saya tidak mahu sentuh, saya 
sudah sentuh tadi.  Saya tidak mahu berulang-ulang.  Yang keduanya awal tadi mengenai 
gandingan antara kementerian saya dengan MATRADE.  Untuk makluman Yang 
Berhormat, MATRADE itu di bawah Kementerian Perdagangan Antarabangsa dan Industri 
dan pameran dibuat di Dubai.  Bermakna yang saya kata Cappuccino Tongkat Ali itu 
barangan luar bandar dipamerkan dengan kerjasama antara semua kementerian.  
Maknanya sudah pun menembusi, kita cuba sedang mencuba Yang Berhormat.  Lagi satu 
tentang wang PPRT itu, kes itu sedang berjalan dalam mahkamah.  Jadi saya tidak boleh 
komen apabila kes sedang berjalan dalam mahkamah.  Terima kasih.   

Tuan Yang di-Pertua:  Ya, Sri Aman bangun Yang Berhormat.  Bagi jalan kepada 
Sri Aman.  Sebelah kanan itu.  

Dato’ Haji Azmi bin Khalid:  Okeylah, member Barisan Nasional kena bagi juga, 
ok..   

Tuan Jimmy Lim Donald:  Terima kasih kepada Yang Berhormat Dato’ Menteri 
yang sangat baik hati.  Tadi Yang Berhormat Dato’ Menteri ada menyentuh tentang 
mekanisme untuk membasmi kemiskinan.  Jadi di Sarawak dan Sabah, sebahagian besar 
daripada penduduk-penduduk tinggal di rumah panjang dan di rumah panjang, taraf 
kekayaan, taraf kemiskinan adalah sama rata.  Jadi saya selalu mengutarakan masalah ini.  
Bolehkah tidak kementerian memikirkan untuk memberi pertolongan kepada orang yang 
duduk di rumah panjang untuk membina semula rumah panjang kerana pada masa ini 
kemudahan seperti ini hanya diberi kepada orang yang duduk di rumah sebuah-sebuah 
sahaja, yang duduk berasingan.  Jadi sebahagian besar dari orang yang miskin secara 
automatik pada masa sekarang tidak dapat dibantu oleh kita selagi kita tidak menukar 
mekanisme kita seperti yang disebut Yang Berhormat Menteri tadi.   

Dato’ Haji Azmi bin Khalid:  Terima kasih Yang Berhormat.  sebenarnya untuk 
memperbaiki  rumah panjang ini untuk makluman semua yang belum pergi sampai ke 
sana ada yang ada tile dengan elok-elok.  Jadi bukan semua rumah panjang miskin.  Tapi 
dalam kelompok itu ada yang miskin, ada yang pendapatan tinggi     

Tuan Yang di-Pertua:  Ada yang air-condition pun ada.   

Dato’ Haji Azmi bin Khalid:  Ada air-condition, betul Tuan Yang di-Pertua.  Jadi 
jangan andaikan semua rumah panjang itu miskin.  Yang miskin ada kita sudah lulus 
bantuan untuk supaya diperbaiki dindingnya yang rosak.  Tapi bancian kemiskinan itu 
perlu wujud.  Memang tidak ada masalah untuk memperbaiki tetapi hendak membina 
sebuah rumah panjang untuk PPRT tidak boleh.  Tapi kalau dia itu miskin, dalam golongan 
rumah panjang, bumbungnya rosak, dindingnya rosak, ada, kita sudah beri kebenaran 
untuk membantu.  Terima kasih Yang Berhormat. 

Tuan Yang di-Pertua:  Yang Berhormat bagi Kinabatangan bangun ya.   

Dato’ Haji Azmi bin Khalid:  Allah, tidak usahlah kalau itu sahaja. Kerana 
sebabkan kawan baik, bolehlah.  

  



Drs. Haji Abu Bakar bin Othman: Terima kasih Tuan Yang di-Pertua. Produk- produk luar bandar, Satu Kampung Satu Industri yang telah berjaya. Saya ingin tahu, sampai di manakah kerjasama yang wujud di antara Kementerian Pembangunan Luar Bandar dengan Kementerian Perdagangan Antarabangsa dan Industri bagi mempamerkan hasil-hasil yang dihasilkan dari satu kampung satu industri itu dan berjaya dipamerkan di mana-mana kota raya di dunia ini. Yang kedua, jalan-jalan kampung ataupun Felda Jerlun, yang bersempadan dengan Arau dengan Perlis, jalan-jalan kampung, jalan-jalan Felda yang di tar sekerat- sekerat ini memang banyak, Felda 4, Felda 5, Felda 3. Sebagaimana diselidiki memang yang di tar itu jalan penyokong-penyokong UMNO, Barisan Nasional dan yang sekerat lagi itu PAS. Satu lagi Yang Berhormat, RM 36 juta wang PPRT, Yang Berhormat pernah timbulkan dulu oleh mantan yang digelapkan oleh mantan, Menteri Pembangunan Luar Bandar, sampai di mana kemajuannya sekarang? Terima kasih. Dato' Haji Azmi bin Khalid: Ok, jalan kampung ini saya tidak mahu sentuh, saya sudah sentuh tadi. Saya tidak mahu berulang-ulang. Yang keduanya awal tadi mengenai gandingan antara kementerian saya dengan MATRADE. Untuk makluman Yang Berhormat, MATRADE itu di bawah Kementerian Perdagangan Antarabangsa dan Industri dan pameran dibuat di Dubai. Bermakna yang saya kata Cappuccino Tongkat Ali itu barangan luar bandar dipamerkan dengan kerjasama antara semua kementerian. Maknanya sudah pun menembusi, kita cuba sedang mencuba Yang Berhormat. Lagi satu tentang wang PPRT itu, kes itu sedang berjalan dalam mahkamah. Jadi saya tidak boleh komen apabila kes sedang berjalan dalam mahkamah. Terima kasih. Tuan Yang di-Pertua: Ya, Sri Aman bangun Yang Berhormat. Bagi jalan kepada Sri Aman. Sebelah kanan itu. Dato' Haji Azmi bin Khalid: Okeylah, member Barisan Nasional kena bagi juga, ok.. Tuan Jimmy Lim Donald: Terima kasih kepada Yang Berhormat Dato' Menteri yang sangat baik hati. Tadi Yang Berhormat Dato' Menteri ada menyentuh tentang mekanisme untuk membasmi kemiskinan. Jadi di Sarawak dan Sabah, sebahagian besar daripada penduduk-penduduk tinggal di rumah panjang dan di rumah panjang, taraf kekayaan, taraf kemiskinan adalah sama rata. Jadi saya selalu mengutarakan masalah ini. Bolehkah tidak kementerian memikirkan untuk memberi pertolongan kepada orang yang duduk di rumah panjang untuk membina semula rumah panjang kerana pada masa ini kemudahan seperti ini hanya diberi kepada orang yang duduk di rumah sebuah-sebuah sahaja, yang duduk berasingan. Jadi sebahagian besar dari orang yang miskin secara automatik pada masa sekarang tidak dapat dibantu oleh kita selagi kita tidak menukar mekanisme kita seperti yang disebut Yang Berhormat Menteri tadi. Dato' Haji Azmi bin Khalid: Terima kasih Yang Berhormat. sebenarnya untuk memperbaiki rumah panjang ini untuk makluman semua yang belum pergi sampai ke sana ada yang ada tile dengan elok-elok. Jadi bukan semua rumah panjang miskin. Tapi dalam kelompok itu ada yang miskin, ada yang pendapatan tinggi. Tuan Yang di-Pertua: Ada yang air-condition pun ada. Dato' Haji Azmi bin Khalid: Ada air-condition, betul Tuan Yang di-Pertua. Jadi jangan andaikan semua rumah panjang itu miskin. Yang miskin ada kita sudah lulus bantuan untuk supaya diperbaiki dindingnya yang rosak. Tapi bancian kemiskinan itu perlu wujud. Memang tidak ada masalah untuk memperbaiki tetapi hendak membina sebuah rumah panjang untuk PPRT tidak boleh. Tapi kalau dia itu miskin, dalam golongan rumah panjang, bumbungnya rosak, dindingnya rosak, ada, kita sudah beri kebenaran untuk membantu. Terima kasih Yang Berhormat. Tuan Yang di-Pertua: Yang Berhormat bagi Kinabatangan bangun ya. Dato' Haji Azmi bin Khalid: Allah, tidak usahlah kalau itu sahaja. Kerana sebabkan kawan baik, bolehlah.